dh-unibe/image-text_koenigsfelden-charters-post-1500 huggingface dataset:
Wir, der statthallter am schulthsn̄ ampt unnd ràt zuͦ Bernn, ✳ thuͤnd kund unnd bekennenf ✳
offennlich mitt disem brieff, ✳ das wir in betrachtùng der trûwenn unnd guͦttenn diennsten, ouch der
muͤge unnd arbeitt, so frouw Anna Saͤgisserin gehept hatt, derzyt sy in dem closter Kûngsveldenn
gsin ist, ✳ derselbenn habenn wir zuͦ vergelltùng des alles geordnett unnd geschafft namlich drissig
guldin unnser waͤrùng jaͤrlich libding, ✳ die unnser hoffmeyster zuͦ Kùngsvelden, so ir zuͦ zyten in
unnserm namen sin werdenn, irs ir laͤbenn lanng in lybdings wysz jaͤrlichenn uszrichtenn
unnd gebenn sollen, àne intrag unnd widerred. ✳ dann wir ouch versprechenn ira sollich libding
schuldig ze sin ✳ unnd jaͤrlichen, wie sich gepùrt unnd libdings recht ist, ✳ uszzerichtenn ✳ ane ir engeltnùsz. ✳ unnd damitt sy des in oberlutertenn gestaltenn versichert unnd habennd sye, ✳ habenn wir ir
disen brieff mitt unnserm anhangendenn secret insigell verwart, zuͦgestellt, ✳ obberuͤrt libding
der drissig gùldin jaͤrlichenn ir wyl lanng zebezùchenn mogenn. ✳ unnd soll disz libding
anfachenn des erstenn tags alls sy usz dem closter Kùngsveldenn gatt, ✳ allso das ir ùber
jàr der erst zinsz ✳ unnd dannenthin jaͤrlichenn uff demselben tag uszgericht soll werdenn ✳
inn krafft disz brieffs, ✳ beschaͤchenn uff dem vier unnd zwentzygosten tag july, ✳ nach Christi
Jesu, unnsers einigenn heillannds, gepurt gezallt fûnffzechenn hundert ✳ zwentzygk unnd acht
jàre. ✳ ✳
uff fritag vor der uffart ✳ anno ꝫ̄ xxxiijͦ ✳
ist junckhˀ ✳
Hanns ✳
Uͦlrich Saͤgiser ✳ des letst₎ lipdings
zinsz ✳ der xxx Bern g₎ ✳ zalt ✳ dùrch min hrrn̄
hoffmeister ✳ Hans Rùdolff₎ von Graffenriedt
und hinfùr ist diser brieff krafftlos ✳
bezùg ich Bernhart
Brünner ✳ hoffschriber
✳ zuͦ Kùngsfeld₎
✳ manu propria ✳
1528 , Juli 24 .
F. Aargau .